भूख से लड़ना एक जटिल व चुनौतीपूर्ण काम तो है मगर, यह असंभव नहीं। एक के बाद दूसरे प्रधानमंत्री ने भूख से लड़ने की अपनी नेकनीयति दिखाई है। फिर चाहे वह इंदिरा गांधी हों, जिन्होंने ‘गरीबी हटाओ’ का नारा दिया, या मनमोहन सिंह, जिन्होंने कुपोषण को ‘राष्ट्रीय शर्म’ बताया, या फिर वर्तमान प्रधानमंत्री नरेंद्र मोदी, जिन्होंने अपनी सरकार को गरीबों के प्रति समर्पित बताया. किन्तु सच्चाई यह है कि स्वतंत्रता के बाद 70 वर्ष बीत जाने पर भी अभी तक उपयुक्त आर्थिक नीति इस दिशा में नहीं बन सकी।